Kaikissa maailman maissa paitsi yhdessä käynyt Jorma: Nämä 5 paikkaa olivat isoimmat pettymykset - Matkat - Ilta-Sanomat
Jorma Karhumaa on kiertänyt koko maailman.
Julkaistu: 24.8.2015 7:07
Oululainen maailmanmatkaaja Jorma Karhumaahttp://www.iltasanomat.fi/haku/?search-term=Jorma%20Karhumaa, 70, on kiertänyt Laosia lukuun ottamatta kaikissa maailman maissa. Miehen kokemat suurimmat pettymykset ovat suosittuja ja kuuluisia matkakohteita. Muovisuus, epäaitous, rahan palvonta, seksiturismi ja kyljen kääntäminen eivät aitojen kokemusten ja kohtaamisten perässä kulkevaa miestä kiehdo.Pettymysten top 5:1. Kanariansaaret (KUVA: Ralf Örn)
”Kanariansaarien reissu on kaikkien aikojen suurin pettymykseni. Kyllähän siellä kaikenlaiset kauniit ja rohkeat viihtyvät, mutta itselleni viikon matka oli pettymys. Se on ainoa paikka, missä minut on koskaan ryöstetty. Se, että mennään jonnekin makaamaan vain selällään ei toimi minun ajatusmaailmaani, kyllä sitä mieluummin kiertelee kansallispuistoissa. Olen pitänyt makoilemisen ikärajana 70 vuotta, nythän se on sekin saavutettu. Kanarialla kävin matkanjärjestäjien retkillä ja käänsin kylkeä hotellin katolla yhden Finnairin työntekijän kanssa. Yleensä olen tottunut retkeilemään itsekseni tai seurueeni kanssa omin päin, mutta siellä ei uskaltanut lähteä itsekseen hortoilemaan.”2. Hollywood (KUVA: LUCY NICHOLSON)
”Hollywoodissa ei ollut mitään minulle. Siellä oli vain pienet alueet, joilla saattoi liikkua. Joka toisella vastaantulijalla oli joku antenni tai sukka päässä ja tuli sellainen olo, että ei tämä mikään oikea paikka ole – taitaa olla mielikuvituspaikka. Rikkaiden alueille ei luonnollisestikaan päässyt. Siitä paikasta on hienoa vain se kyltti, sehän se on joka kuvassa. Kävimme yhdellä elokuvastudiolla kierroksella. Siellä sisäänpääsyportit olivat niin kapeita, että hurjan moni tukevampi paikallinen ei mahtunut niistä sisään eikä päässyt studiolle. Siinä tuli mieleen, että tätäkö se rappio on.”3. Pattaya (KUVA: Mika Mölsä)
”Kävin Pattayalla ensimmäistä kertaa vuonna 1974 ja se oli täynnä länsimaista rappiota, jossa epänormaalit asiat tehdään hurjan tärkeiksi. Silloin oli Vietnamin sodasta paljon amerikkalaisia sotilaita lomalla ja huumeet ja seksi olivat niitä tärkeimpiä heille. Ei ollut mitään tervettä hommaa se. Sama tyyli jatkuu edelleen ja on mennyt vain pahemmaksi. Kyllähän siellä jotkut toki viihtyvät. Kävin siellä toistamiseen sellaisella kerralla kun meidät karkotettiin Intiasta ja odotimme viisumia seuraavaan paikkaan. Olimme tunnin yhdessä baarissa ja jatkettiin matkaa.”4. Lontoo (KUVA: Tea Karvinen)
”Olen käynyt Lontoossa kaikkiaan neljä kertaa, mutta yhdelläkään kerralla en ole saanut siitä kaupungista mitään otetta. En ole kertaakaan matkustanut sinne varta vasten, vaan aina joko tullessa reissusta tai jonnekin toisaalle mennessä. Kolmella kerralla olen ollut Lontoossa pidempään. Olemme majoittuneet kaupungilla ja tutustuneet myös sen ympäristöön. Kaupunkilomat eivät toisaalta ole minulle niin tärkeitä. Toisaalta olen viihtynyt esimerkiksi Pariisissa ja Madridissa. Mutta en Lontoossa, jostain syystä.”5. Dubai (KUVA: Outi Pyhäranta)
”Dubai on surullinen paikka, jossa siirtotyöläiset puurtavat neljänkymmenen asteen helteessä kaiken työn. Herranahan siellä on hyvä olla, mutta näin tavallisena ihmisenä sitä ajattelee tavallisen kansan kannalta. Se on sellainen muovinen kupla, jossa tuntuu, että ei tämä yhteiskuntamalli ole oikein. Siirtotyöläisnaiset tulevat Indonesiasta ja miehet Bangladeshin, Pakistanin ja Intian suunnalta. Osalta otetaan passit pois maahan tullessa, ja siinä ovat sitten työnantajan armoilla. Se on sellainen nykyaikainen puoliorjavaltio. Olen käynyt siellä kahdesti ja molemmilla kerroilla olin iloinen kun sain jatkaa matkaa.”